
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 19C/13/2024 8724200892 01. 10. 2024 JUDr. Iveta Jenčová ECLI:SK:OSPP:2024:8724200892.4
Uznesenie 19C/13/2024 Okresný súd Poprad v spore žalobcov: 1) A. B., nar. XX.X.XXXX, C. XXX/XX, D. A., 2) A. B., nar.X.X.XXXX, C. XXX/XX, D. A., právne zastúpení: Beňo & partners advokátska kancelária, s.r.o., so sídlom Nám. sv. Egídia 93, Poprad, IČO: 44 250 029, proti žalovanému: A. E., nar. X.X.XXXX, F. XX, C., v konaní o zaplatenie 396,19 € s prísl. takto rozhodol: 19C/13/2024 I. Súd konanie z a s t a v u j e. II. Trovy konania súd stranám n e p r i z n á v a. odôvodnenie: 19C/13/2024 1. Žalobcovia žalobu doručenú súdu dňa 29.2.2024 vzali podaním doručeným súdu dňa 30.9.2024 v celom rozsahu späť bez uvedenia dôvodu. 2.Podľa § 144 Civilného sporového poriadku žalobca môže vziať žalobu späť. 3.Podľa § 145 ods. 1 Civilného sporového poriadku ak je žaloba vzatá späť celkom, súd konanie zastaví. 4. Podľa § 146 ods. 1 Civilného sporového poriadku súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 5. S poukazom na vyššie uvedené skutočnosti a v súlade s citovanými zákonnými ustanoveniami súd rozhodol tak, ako je uvedené vo výroku I. tohto uznesenia, teda konanie zastavil. Vo veci sa nezačalo ani predbežné prejednanie sporu, ani pojednávanie, preto súd späťvzatie žaloby na zaujatie procesného stanoviska žalovanému nezasielal. 6. Podľa § 256 ods. 1 Civilného sporového poriadku ak strana procesne zavinila zastavenie konania, súd prizná náhradu trov konania protistrane. 7. Možno konštatovať, že zastavenie konania procesne zavinili žalobcovia, ktorí žalobu zobrali späť bez uvedenia relevantného dôvodu po písomnom vyjadrení žalovaného k žalobe (ku ktorému sa nevyjadrili) a po nariadení pojednávania. V zmysle § 256 ods.1 Civilného sporového poriadku by teda mali žalovanému uhradiť trovy konania. Vzhľadom ale ku skutočnosti, že žalovaný v konaní právne
zastúpený nebol, preukázateľne mu v konaní žiadne trovy (ktoré by vyplývali zo súdneho spisu) nevznikli, súd o trovách konania rozhodol tak, ako je uvedené vo výroku II. tohto uznesenia. Poučenie: 19C/13/2024 Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724200892.4 (dáta aktuálne k 4. 11. 2026). Záväzné je znenie zverejnené súdom.




